
1. BENDROSIOS NUOSTATOS

1.1. VšĮ Telšių regioninis profesinio mokymo centras (toliau - perkančioji organizacija), numato įsigyti 2026-2027 metų šildymo sezonui malkas kurui.
1.2. Pirkimas vykdomas vadovaujantis Lietuvos Respublikos Viešųjų pirkimų įstatymu (toliau — Viešųjų pirkimų įstatymas), Viešųjų pirkimų tarnybos 2017 m. birželio 28 d. direktoriaus įsakymu Nr. IS-97 patvirtintu mažos vertės pirkimų tvarkos aprašu (toliau – Aprašas), Lietuvos Respublikos civiliniu kodeksu (toliau vadinamas – Civilinis kodeksas), kitais viešuosius pirkimus reglamentuojančiais teisės aktais bei  šiomis mažos vertės apklausos būdu pirkimo (toliau – pirkimo) sąlygomis.
1.3. Skelbimas apie pirkimą paskelbtas CVPIS interneto adresu: https://viesiejipirkimai.lt.
1.4. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo ir proporcingumo principų ir konfidencialumo bei nešališkumo reikalavimų. Priimant sprendimus dėl konkurso sąlygų, vadovaujamasi racionalumo principu.

1.5. Šio pirkimo tikslas – sudaryti pirkimo sutartį, leidžiančią įsigyti perkančiajai organizacijai reikalingas prekes racionaliai naudojant tam skirtas lėšas.

1.6. Pateikdamas pasiūlymą, dalyvis sutinka su visais pirkimo dokumentų reikalavimais. Dalyvis privalo laikytis visų pirkimo dokumentuose nustatytų sąlygų. Nepateikus pasiūlymo iki nustatyto pasiūlymų pateikimo termino pabaigos, pasiūlymas nepriimamas.

1.7. Jei kitaip nenustatyta imperatyviomis Viešųjų pirkimų įstatymo normomis ir/ar pirkimo dokumentų specialiomis nuostatomis, Perkančioji organizacija ir dalyviai bendrauja tarpusavyje bei keičiasi informacija elektroninėmis priemonėmis.

1.8. Perkančiosios organizacijos kontaktinis asmuo – direktoriaus pavaduotojas infrastruktūrai Alfredas Mikutis, tel. 8 61680801, el.p. alfredas@telsiurpmc.lt.

2. PIRKIMO OBJEKTAS

2.1. Pirkimo objektas – šiuo pirkimu bus perkama  900 kub. m. III (baltaksnis, drebulė, eglė, gluosnis, topolis) kaitrumo grupės malkų (toliau – prekės). BVPŽ kodas 03413000 kurui skirta mediena. Šis pirkimas į dalis neskirstomas.

2.2. Tiekėjas privalo pateikti pasiūlymą visai nurodytai pirkimo objekto apimčiai, o siūlomos prekės turi atitikti visus Pirkimo sąlygose nurodytus reikalavimus.

2.3. Detali perkamų malkų specifikacija pateikiama  pirkimo sąlygų 1 priede.

3. TIEKĖJŲ KVALIFIKACIJOS REIKALAVIMAI

3.1 Tiekėjas, pageidaujantis dalyvauti pirkime, turi atitikti šiuos minimalius kvalifikacijos reikalavimus:

                                                                                                                                                            1 lentelė
	Eil. Nr.
	Kvalifikacijos reikalavimai 
	Kvalifikacijos reikalavimus įrodantys dokumentai

	3.1.1
	Tiekėjas turi teisę verstis ta 

veikla, kuri reikalinga pirkimo 

sutarčiai įvykdyti.
	Lietuvos Respublikoje registruotas Tiekėjas pateikia: 

valstybės įmonės Registrų centro išduotą Lietuvos 

Respublikos juridinių asmenų registro išplėstinio išrašo 

kopiją, ūkininkas – ūkininko pažymėjimą, asmuo besiverčiantis veikla turint verslo liudijimą, – verslo 

liudijimo kopija; arba kitus dokumentus, liudijančius 

Tiekėjo teisę verstis atitinkama veikla. 


3.2. Tiekėjas, ketinantis pasinaudoti subtiekėjų paslaugomis, Pasiūlyme nurodo jų pavadinimus ir kiekvienam perduodamų Sutartimi sulygtų darbų dalį, išvardinant perduodamas veiklas bei nurodant jų procentinę išraišką (informacija pateikiama Pasiūlymo formoje – pirkimo sąlygų 2 priedas). Tiekėjo ir atskirų subtiekėjų santykiai turi būti įforminti sutartimis ar ketinimų protokolu, kuriuose turi būti sulygstama dėl konkrečių veiklų, kurias jiems (subtiekėjams) pavesta atlikti. Tiekėjas, iš anksto suderinęs su Perkančiąja organizacija, gali sutarties vykdymo metu pakeisti subtiekėjus šiais atvejais:

3.2.1. kai tiekėjo subtiekėjas (-ai) bankrutuoja ar susidaro analogiška situacija;

3.2.2. kai tiekėjo subtiekėjas dėl objektyvių priežasčių nebegali teikti visų  ar dalies  sutartų veiklų.

            3.3.Naujų subtiekėjų pasitelkimą Perkančioji organizacija kartu su tiekėju įformina raštišku susitarimu prie sudarytos pirkimo sutarties.
4. ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE

4.1. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su perkančiąja organizacija sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių perkančiajai organizacijai nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo perkančioji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją).

4.2. Perkančioji organizacija nereikalauja, kad ūkio subjektų grupės pateiktą pasiūlymą pripažinus geriausiu ir perkančiajai organizacijai pasiūlius sudaryti pirkimo sutartį, ši ūkio subjektų grupė įgautų tam tikrą teisinę formą.

4.3. Paslaugų teikimo ar darbų įsigijimo atvejais, perkančiajai organizacijai nustačius kvalifikacijos reikalavimus tiekėjui ar jo vadovaujančiam personalui turėti atitinkamą išsilavinimą, profesinę kvalifikaciją ar profesinę patirtį, arba paslaugų teikimo atveju reikalavimą turėti specialų leidimą, arba būti tam tikrų organizacijų nariu, tiekėjas remtis kitų ūkio subjektų pajėgumais gali tik tuomet, kai tie subjektai, kurių pajėgumais buvo pasiremta, patys teiks tas paslaugas ar atliks darbus, kuriems reikia jų pajėgumų.

4.4. Remdamasis kitų ūkio subjektų pajėgumais, tiekėjas neatsižvelgia į tai, koks teisinis ryšys sieja tiekėją ir tą ūkio subjektą, kurio pajėgumais jis remiasi. Galimos įvairios naudojimosi kitam subjektui priklausiančiais ištekliais formos, pavyzdžiui: jungtinė veikla (partnerystė), subranga, konsorciumas, rėmimasis dukterinių (patronuojamųjų) įmonių pajėgumais, naudojimasis asmenų, tiesiogiai nedalyvaujančių pirkimo procedūrose pajėgumais (šių asmenų įrankiais, įrenginiais, techninėmis priemonėmis) ir panašiai.

4.5. Tiekėjas remiasi tokiais ūkio subjekto pajėgumais, kuriais jis realiai galės disponuoti pirkimo sutarties vykdymo metu. Tiekėjas turi pareigą perkančiajai organizacijai pasiūlyme įrodyti, kad per visą pirkimo sutarties vykdymo laikotarpį ūkio subjekto, kurio pajėgumais buvo pasiremta, ištekliai tiekėjui bus prieinami. Tuo atveju, jeigu siekiant atitikties kvalifikacijos reikalavimams buvo pasiremta trečiųjų asmenų, tiesiogiai nedalyvaujančių konkurse, pajėgumais, tiekėjas taip pat turi pareigą įrodyti, kad atitinkamais pajėgumais jis galės naudotis sutarties vykdymo laikotarpiu, nors išviešinti tokių asmenų ir nebūtina. Tokiomis pačiomis sąlygomis ūkio subjektų grupė gali remtis ūkio subjektų grupės dalyvių arba kitų ūkio subjektų pajėgumais.

4.6. Galimybę pasinaudoti kitų ūkio subjektų ištekliais, reikalingais atitinkamos pirkimo sutarties vykdymui, tikrina perkančioji organizacija. Tiekėjas turi pateikti dokumentus, įrodančius tokių išteklių prieinamumą. Įrodymui pateikiamos pirkimo sutarčių ar kitų dokumentų kopijos, kurios patvirtintų, kad tiekėjui kitų ūkio subjektų ištekliai bus prieinami ir galimi naudotis per visą sutartinių įsipareigojimų vykdymo laikotarpį.

4.7. Tais atvejais, kai tiekėjas remdamasis ekonominiais ir (arba) finansiniais pajėgumais sumuoja visų ūkio subjektų pajėgumus, perkančioji organizacija reikalauja, kad visų tų ūkio subjektų atsakomybė būtų solidari. Įrodymui pateikiamos sutarčių ar kitų dokumentų kopijos.

5. PASIŪLYMŲ RENGIMAS, PATEIKIMAS, KEITIMAS

5.1. Tiekėjas gali pateikti tik vieną pasiūlymą. Jei tiekėjas pateikia daugiau kaip vieną pasiūlymą arba ūkio subjektų grupės dalyvis dalyvauja teikiant kelis pasiūlymus, visi tokie pasiūlymai bus atmesti.

5.2. Tiekėjas negali pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.

5.3. Perkančioji organizacija reikalauja pasiūlymus teikti tik elektroninėmis priemonėmis naudojant CVP IS. Pasiūlymai popierinėje formoje (vokuose),jei tokie būtų pateikti, bus grąžinami neatplėšti tiekėjui (kurjeriui) ar grąžinami registruotu laišku ir nebus priimami ir vertinami. Pasiūlymus gali teikti tik CVP IS registruoti tiekėjai (nemokama registracija adresu https://pirkimai.eviesiejipirkimai.lt). Visi dokumentai, patvirtinantys tiekėjų kvalifikacijos atitiktį konkurso sąlygose nustatytiems kvalifikacijos reikalavimams, kiti pasiūlyme pateikiami dokumentai turi būti pateikti elektronine forma, t. y. tiesiogiai suformuoti elektroninėmis priemonėmis (pvz., EBVPD ir pan.) arba pateikiant skaitmenines dokumentų kopijas (pvz., pažymos, licencijos, jungtinės veiklos sutartis ir pan.). Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, jpg, doc ir kt.).

5.4. Pasiūlymas turi būti pateiktas iki 2026 m. vasario 6 d. 11 val. 00 elektroninėmis priemonėmis, naudojant CVP IS. 

5.5. Susipažinti su pirkimo dokumentais tiekėjai turi teisę iki pasiūlymų pateikimo termino pabaigos.

5.6. Pateikdamas pasiūlymą, tiekėjas sutinka su šiais pirkimo dokumentais ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.

5.7. Tiekėjo pasiūlymas bei kita korespondencija pateikiami lietuvių kalba. Jei reikalaujami pridėti prie pasiūlymo dokumentai negali būti pateikti lietuvių kalba, šie dokumentai turi būti pateikiami originalo kalba, pridedant vertimą į lietuvių kalbą. Vertimas turi būti patvirtintas vertėjo parašu ir vertimo biuro antspaudu arba tiekėjo vadovo arba jo įgalioto asmens parašu.

5.8. Pasiūlymas galioja jame tiekėjo nurodytą laiką. Pasiūlymas turi galioti ne trumpiau nei 60 dienų nuo pasiūlymo pateikimo dienos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek nustatyta pirkimo dokumentuose.

5.9. Pasiūlyme nurodoma kaina eurais. Apskaičiuojant kainą, turi būti atsižvelgta į visus pirkimo sąlygų reikalavimus. Į pasiūlymo kainą turi būti įskaityti visi mokesčiai ir visos tiekėjo išlaidos,(tame tarpe ir išlaidos per ,,e“sąskaita sistemą pateikimo), apimančios viską, ko reikia visiškam ir tinkamam pirkimo sutarties įvykdymui. 

5.10. Perkančioji organizacija turi teisę pratęsti pasiūlymo pateikimo terminą. Apie naują pasiūlymų pateikimo terminą perkančioji organizacija paskelbia CVP IS ir praneša prie pirkimo CVP IS prisijungusiems tiekėjams.

5.11. Pasiūlymas turi būti pateikiamas CVP IS priemonėmis užpildant pasiūlymo formą ir prie jos pridedant visus pasiūlymo formoje reikalaujamus pateikti dokumentus.

5.12. Tiekėjo pasiūlymą sudaro CVP IS priemonėmis pateiktos informacijos ir dokumentų visuma:

5.12.1. užpildyta pasiūlymo forma, parengta pagal šių pirkimo sąlygų 2 priedą;

5.12.2. jungtinės veiklos sutarties skaitmeninė kopija (jeigu dalyvauja ūkio subjektų grupė); 

5.12.3. įgaliojimo ar kito dokumento (pvz. pareigybės aprašymo), suteikiančio teisę pasirašyti tiekėjo pasiūlymą, skaitmeninė kopija;

5.12.4. kita pirkimo dokumentuose prašoma informacija ir (ar) dokumentai. 

5.13. Tiekėjai pasiūlyme turi nurodyti, kokia pasiūlyme pateikta informacija yra konfidenciali. Konfidencialia informacija gali būti, įskaitant, bet ja neapsiribojant, komercinė (gamybinė) paslaptis ir konfidencialieji pasiūlymų aspektai. Konfidencialia negalima laikyti informacijos nurodytos Viešųjų pirkimų įstatymo 20 str. 2 d. Tiekėjas neturi teisės nurodyti, kad visa pasiūlyme pateikta informacija yra konfidenciali. Tiekėjas turi aiškiai nurodyti, kokie su pasiūlymu pateikti dokumentai laikytini konfidencialiais. Perkančioji organizacija, viešojo pirkimo komisija (toliau vadinama – Komisija), jos nariai ar ekspertai ir kiti asmenys negali atskleisti tiekėjo pateiktos informacijos, kurią tiekėjas nurodė kaip konfidencialią. Jei tiekėjas nenurodo konfidencialios informacijos, laikoma, kad tokios tiekėjo pasiūlyme nėra.

5.14. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą CVP IS priemonėmis. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu perkančioji organizacija jį gauna pateiktą CVP IS priemonėmis iki pasiūlymų pateikimo termino pabaigos.

5.15. Kol nesibaigė pasiūlymų galiojimo laikas, perkančioji organizacija turi teisę prašyti CVP IS priemonėmis, kad tiekėjai pratęstų jų galiojimą iki konkrečiai nurodyto laiko. Tiekėjas CVP IS priemonėmis tokį prašymą gali atmesti. 

6. PASIŪLYMŲ GALIOJIMO UŽTIKRINIMAS

6.1. Perkančioji organizacija nereikalauja pasiūlymo galiojimo užtikrinimo LR Civilinio kodekso nustatytais prievolių įvykdymo užtikrinimo būdais.

7. PIRKIMO DOKUMENTŲ PAAIŠKINIMAS IR PATIKSLINIMAS

7.1. Pirkimo dokumentai gali būti paaiškinami ar pataisomi tiekėjų iniciatyva, jiems CVP IS susirašinėjimo priemonėmis kreipiantis į perkančiąją organizaciją. Tiekėjai turėtų būti aktyvūs ir pateikti klausimus ar paprašyti paaiškinti konkurso sąlygas iš karto jas išanalizavę, atsižvelgdami į tai, kad, pasibaigus pasiūlymų pateikimo terminui, pasiūlymo turinio keisti nebus galima.

7.2. Perkančioji organizacija atsako tik CVP IS susirašinėjimo priemonėmis į kiekvieną tiekėjo rašytinį prašymą dėl pirkimo dokumentų, jei prašymas yra pateiktas likus ne mažiau kaip 2 darbo dienoms iki pasiūlymų pateikimo termino pabaigos.

7.3. Tiekėjo prašymu, papildomi pirkimo dokumentai (paaiškinimai ar pataisymai) pateikiami CVP IS priemonėmis ne vėliau kaip likus 1 darbo dienai iki pasiūlymų pateikimo termino pabaigos, jei jų paprašyta laiku. Paaiškinimai ar pataisymai yra neatsiejama pirkimo dokumentų dalis.

7.4. Perkančioji organizacija, paaiškindama ar pataisydama pirkimo dokumentus, privalo užtikrinti tiekėjų anonimiškumą, t. y. privalo užtikrinti, kad tiekėjas nesužinotų kitų tiekėjų, dalyvaujančių pirkimo procedūrose, pavadinimų ir kitų rekvizitų.

7.5. Nesibaigus pirkimo pasiūlymų pateikimo terminui, perkančioji organizacija savo iniciatyva gali paaiškinti (pataisyti) pirkimo dokumentus CVP IS priemonėmis.

7.6. Tuo atveju, kai pataisoma skelbime apie pirkimą paskelbta informacija (jei taikomas), perkančioji organizacija privalo paskelbti skelbimo apie pirkimą pataisą ir prireikus pratęsti pasiūlymų pateikimo terminą protingumo kriterijų atitinkančiam terminui, per kurį tiekėjai, rengdami pasiūlymus, galėtų atsižvelgti į patikslinimus.

7.7. Bet kokia informacija, konkurso sąlygų paaiškinimai, pranešimai ar kitas perkančiosios organizacijos ir tiekėjo susirašinėjimas yra vykdomas tik CVP IS susirašinėjimo priemonėmis.

7.8. Perkančioji organizacija neketina rengti susitikimų su tiekėjais dėl pirkimo dokumentų paaiškinimų.

8. SUSIPAŽINIMAS SU GAUTAIS PASIŪLYMAIS

8.1. Pradinis susipažinimas su tiekėjų pasiūlymais, gautais CVP IS priemonėmis prilyginamas vokų atplėšimui. Vokai su pasiūlymais bus atplėšiami perkančiosios organizacijos sudarytos Viešųjų pirkimų komisijos (toliau – Komisija) posėdyje. Komisijos posėdžio, vokų su pasiūlymais atplėšimo  pradžia –  2026 m. vasario 6 d. 11 val. 45 min.
8.2. Kadangi pasiūlymai teikiami tik elektroninėmis priemonėmis, susipažinimo su pasiūlymais Komisijos posėdyje (vokų atplėšimo procedūroje) tiekėjai neturi teisės  dalyvauti (Lietuvos Respublikos viešųjų pirkimų įstatymo 44 straipsnio 11 dalis) ir Perkančioji organizacija neteikia informacijos tiekėjams apie pasiūlymus pateikusius tiekėjus, pasiūlytas kainas iki kol bus įvertinti pasiūlymai ir nustatyta pasiūlymų eilė.

8.3. Tiekėjai taip pat negali dalyvauti komisijos posėdžiuose, kuriuose atliekamos pasiūlymų nagrinėjimo, vertinimo ir palyginimo procedūros. Komisijos posėdžiuose stebėtojai nedalyvauja.

9. PASIŪLYMŲ NAGRINĖJIMASIR PASIŪLYMŲ ATMETIMO PRIEŽASTYS

9.1. Pateiktus pasiūlymus nagrinėja, vertina ir palygina Komisija šia tvarka:

9.1.1.  vertinama, ar Tiekėjo siūlomas pirkimo objektas atitinka nustatytus reikalavimus;

9.1.2. tikrina ar nebuvo pasiūlytos per didelės, perkančiajai organizacijai nepriimtinos kainos. Laikoma, kad pasiūlyta kaina yra per didelė ir nepriimtina, jeigu ji viršija perkančiosios organizacijos pirkimui skirtas lėšas, nustatytas ir užfiksuotas perkančiosios organizacijos rengiamuose dokumentuose prieš pradedant pirkimo procedūrą. Jeigu ekonomiškai naudingiausiame pasiūlyme nurodyta kaina yra per didelė ir nepriimtina ir perkančioji organizacija pirkimo dokumentuose nėra nurodžiusi pirkimui skirtų lėšų sumos, kiti pasiūlymų eilėje esantys pasiūlymai laimėjusiais negali būti nustatyti;

9.1.3. tikrina ar nebuvo pasiūlyta neįprastai maža kaina ir ar tiekėjas pirkimo komisijos prašymu pateikė raštišką tinkamą kainos pagrįstumo įrodymą. Pasiūlyme nurodyta prekių, paslaugų ar darbų kaina arba sąnaudos visais atvejais turi būti laikomos neįprastai mažomis, jeigu jos yra 30 ir daugiau procentų mažesnės už visų tiekėjų, kurių pasiūlymai neatmesti dėl kitų priežasčių ir kurių pasiūlyta kaina neviršija pirkimui skirtų lėšų, nustatytų ir užfiksuotų perkančiosios organizacijos rengiamuose dokumentuose prieš pradedant pirkimo procedūrą, pasiūlytų kainų arba sąnaudų aritmetinį vidurkį.

9.2. Perkančioji organizacija, pasiūlymų vertinimo metu radusi pasiūlyme nurodytos kainos ar sąnaudų apskaičiavimo klaidų, privalo paprašyti dalyvių per jos nurodytą terminą ištaisyti pasiūlyme pastebėtas aritmetines klaidas, nekeičiant susipažinimo su pasiūlymais metu užfiksuotos kainos ar sąnaudų. Taisydamas pasiūlyme nurodytas aritmetines klaidas, dalyvis gali taisyti kainos ar sąnaudų sudedamąsias dalis, tačiau neturi teisės atsisakyti kainos ar sąnaudų sudedamųjų dalių arba papildyti kainą ar sąnaudas naujomis dalimis.

9.3. Perkančioji organizacija gali raštu CVP IS priemonėmis prašyti, kad dalyviai paaiškintų savo pasiūlymus, tačiau ji negali prašyti, siūlyti arba leisti pakeisti pateikto pasiūlymo esmės – pakeisti kainą arba padaryti kitų pakeitimų, dėl kurių pirkimo dokumentų reikalavimų neatitinkantis pasiūlymas taptų atitinkantis pirkimo dokumentų reikalavimus.

9.4. Jeigu dalyvis pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, perkančioji organizacija privalo nepažeisdama lygiateisiškumo ir skaidrumo principų prašyti dalyvį šiuos dokumentus ar duomenis patikslinti, papildyti arba paaiškinti per jos nustatytą protingą terminą. Tikslinami, papildomi, paaiškinami ir pateikiami nauji gali būti tik dokumentai ar duomenys dėl tiekėjo atitikties kvalifikacijos reikalavimams, tiekėjo įgaliojimas asmeniui pasirašyti paraišką ar pasiūlymą, jungtinės veiklos sutartis, pasiūlymo galiojimo užtikrinimą patvirtinantis dokumentas ir dokumentai, nesusiję su pirkimo objektu, jo techninėmis charakteristikomis, sutarties vykdymo sąlygomis ar pasiūlymo kaina. 

9.5. Perkančioji organizacija gali nevertinti viso tiekėjo pasiūlymo, jeigu patikrinusi jo dalį nustato, kad, vadovaujantis Viešųjų pirkimų įstatymo reikalavimais, pasiūlymas turi būti atmestas.

9.6. Pirkimo komisija atmeta pasiūlymą, jeigu:

9.6.1. tiekėjas pasiūlymą ar jo dalį pateikė ne CVP IS priemonėmis;

9.6.2. pasiūlymas neatitinka pirkimo dokumentuose nustatytų reikalavimų;

9.6.3. jei tiekėjas per Perkančiosios organizacijos nurodytą terminą neištaiso aritmetinių klaidų ir (ar) nepaaiškina pasiūlymo. Šiuo atveju jo pasiūlymas atmetamas kaip neatitinkantis pirkimo dokumentuose nustatytų reikalavimų.

9.6.4. visų dalyvių, kurių pasiūlymai neatmesti dėl kitų priežasčių, buvo pasiūlytos per didelės, perkančiajai organizacijai nepriimtinos kainos;

9.6.5. pateiktame pasiūlyme nurodyta kaina yra neįprastai maža ir dalyvis, perkančiosios organizacijos prašymu, nepateikia tinkamų kainos pagrįstumo įrodymų;

9.6.6. tiekėjas, apie nustatytų reikalavimų atitikimą, yra pateikęs melagingą informaciją, kurią perkančioji organizacija gali įrodyti bet kokiomis teisėtomis priemonėmis;

9.6.7. tiekėjas pateikė netikslius, neišsamius pirkimo dokumentuose nuodytus kartu su pasiūlymu teikiamus dokumentus: tiekėjo įgaliojimą asmeniui pasirašyti pasiūlymą, jungtinės veiklos sutartį, pasiūlymo galiojimo užtikrinimą patvirtinantį dokumentą (jei reikalaujamas) ar jų nepateikė ir perkančiosios organizacijos prašymu jų nepateikė per perkančiosios organizacijos nurodytą terminą;

9.6.8. yra kitų pasiūlymo atmetimo aplinkybių, numatytų Viešųjų pirkimų įstatyme ar Apraše.

9.7. Apie pasiūlymo atmetimą ir atmetimo priežastis tiekėjas informuojamas raštu CVP IS priemonėmis.

10. PASIŪLYMŲ VERTINIMAS
10.1. Perkančioji organizacija ekonomiškai naudingiausią pasiūlymą išrenka pagal kainą. Ekonomiškai naudingiausiu pasiūlymu laikomas mažiausios kainos pasiūlymas.

11. SPRENDIMAS DĖL PIRKIMO SUTARTIES SUDARYMO

11.1.  Išnagrinėjusi, įvertinusi ir palyginusi pateiktus pasiūlymus, perkančioji organizacija nustato pasiūlymų eilę ir laimėjusį pasiūlymą bei priima sprendimą sudaryti pirkimo sutartį. Pasiūlymai šioje eilėje surašomi kainos didėjimo tvarka. Pasiūlymų eilė nenustatoma, jei buvo gautas tik vienas pasiūlymas. Jeigu kelių pateiktų pasiūlymų kainos yra vienodos, nustatant pasiūlymų eilę pirmesnis į šią eilę įrašomas dalyvis, kurio pasiūlymas CVP IS priemonėmis pateiktas anksčiausiai.

11.2. Suinteresuotiems tiekėjams nedelsiant (ne vėliau kaip per 5 darbo dienas) CVP IS susirašinėjimo priemonėmis pranešama apie priimtą sprendimą sudaryti pirkimo sutartį ir nurodoma nustatyta pasiūlymų eilė, laimėjęs pasiūlymas. Jei bus nuspręsta nesudaryti pirkimo sutarties, minėtame pranešime nurodomos tokio sprendimo priežastys.

11.3. Pirkimo sutartis sudaroma per Perkančiosios organizacijos nurodytą terminą.

11.4. Perkančioji organizacija sudaryti pirkimo sutartį siūlo tam tiekėjui, kurio pasiūlymas pripažintas laimėjusiu. Tiekėjas sudaryti pirkimo sutarties kviečiamas raštu. Apklausą laimėjęs tiekėjas privalo pasirašyti pirkimo sutartį per perkančiosios organizacijos nurodytą terminą. Pirkimo sutarčiai pasirašyti laikas nustatomas atskiru pranešimu.

11.5. Sudarant pirkimo sutartį, joje negali būti keičiama laimėjusio tiekėjo pasiūlymo kaina ir pirkimo dokumentuose bei pasiūlyme nustatytos pirkimo sąlygos.

11.6. Jeigu tiekėjas, kuriam buvo pasiūlyta sudaryti pirkimo sutartį, pranešimu raštu (paštu, faksu ar per kurjerį) ar CVP IS susirašinėjimo priemonėmis atsisako ją sudaryti arba iki perkančiosios organizacijos nurodyto laiko neatvyksta sudaryti pirkimo sutarties, arba atsisako sudaryti pirkimo sutartį pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju perkančioji organizacija siūlo sudaryti pirkimo sutartį tiekėjui, kurio pasiūlymas pagal patvirtintą pasiūlymų eilę yra pirmas po tiekėjo, atsisakiusio sudaryti pirkimo sutartį.

12. PRETENZIJŲ IR SKUNDŲ NAGRINĖJIMAS

12.1. Tiekėjas, norėdamas iki pirkimo sutarties sudarymo ginčyti perkančiosios organizacijos sprendimus ar veiksmus, turi teisę pateikti pretenziją perkančiajai organizacijai Viešųjų pirkimų įstatymo 102 straipsnyje nustatyta tvarka. Perkančiosios organizacijos priimtas sprendimas gali būti skundžiamas teismui Viešųjų pirkimų įstatymo VII skyriuje nustatyta tvarka. 

12.2. Perkančioji organizacija nagrinėja tik tas tiekėjų pretenzijas, kurios gautos iki pirkimo sutarties sudarymo dienos. Neprivaloma nagrinėti pretenzijų, teikiamų pakartotinai dėl to paties perkančiosios organizacijos priimto sprendimo arba atlikto veiksmo.

13. PIRKIMO SUTARTIES SĄLYGOS

13.1. Sudaroma pirkimo sutartis turi atitikti laimėjusio tiekėjo pasiūlymą ir šias pirkimo sąlygas. Sutarties šalių teisės ir pareigos nustatomos sutartyje. Apibūdinant teises ir pareigas vadovaujamasi atitinkamomis Civilinio kodekso nuostatomis bei atsižvelgiama į pirkimo objekto specifiką.

13.2. Pirkimo sutarties projektas pateiktas šių pirkimo dokumentų 3 priede.

14. BAIGIAMOSIOS NUOSTATOS

14.1. Pirkimas laikomas įvykusiu, jeigu yra bent vienas neatmestas pasiūlymas arba yra bent vienas tiekėjas, kurio pasiūlymas atitinka perkančiosios organizacijos keliamus reikalavimus.

14.2. Perkančioji organizacija bet kuriuo metu iki pirkimo sutarties sudarymo, turi teisę nutraukti pirkimo procedūras, jeigu atsirado aplinkybių, kurių nebuvo galima numatyti (perkamas objektas tapo nereikalingas, nėra lėšų už jį sumokėti ir pan.). 

14.3. Pirkimo procedūros, kurios neapibrėžtos šiose Pirkimo sąlygose, vykdomos vadovaujantis Viešųjų pirkimų įstatymo, Aprašo ir kitų teisės aktų nuostatomis.
                         _____________________________________________________________

1 priedas

Techninė specifikacija

 Vadovaujantis aplinkos apsaugos kriterijų taikymo, vykdant žaliuosius pirkimus, tvarkos aprašo, II skyriaus 4.4.4.3 papunkčiu, prekei pagaminti, paslaugai teikti ar darbams atlikti naudojama mažiau ar nenaudojama pavojingų cheminių medžiagų, neteršiama aplinka ir nekeliamas pavojus sveikatai.
I. Bendroji dalis 

1.1.  Objektas į kurį bus tiekiamos  malkos adresas : Varnių katilinė, S. Daukanto g. 6f, Varniai, Telšių r. sav.
1.2. Numatomas malkų  kiekis – 900 m³

1.3. Malkų tiekimas pagal 2.4 punkte nurodytą tiekimo grafiką. 

     II. Reikalavimai malkoms  ir jų tiekimui 

2.1 Perkamų  malkų savybės: 

	Pagrindiniai techniniai rodikliai
	Mato vnt.
	Reikšmė

	1. Malkinės medienos kaitrumas
	grupė
	III

	2. Malkinės medienos minimalus storis  
	cm
	Nuo 10 plongalyje ne daugiau 30 storgalyje,*

	3. Malkinės medienos ilgis 
	m
	3

	4. Malkinės medienos drėgnumas iki
	%
	30    

	5. Malkos turi būti
	
	Švarios, nesupuvę, neužterštos gruntu


* 5% galima storesnė

2.2. Malkų  tiekėjas pasiima, išsiveža ir savo sąnaudomis sutvarko su malkomis atvežtas neleistinas priemaišas.

2.3. Malkos pristatomos darbo dienomis ir savaitgaliais, šiomis valandomis: Pirmadieniais-sekmadieniais nuo  8.00 iki 18.00 val. 

2.4. Malkų  tiekimo  grafikas:
	Eilės Nr.
	Malkų tiekimo data
	Malkų kiekis m³
	Pastabos

	1
	 Nuo sutarties pasirašymo dienos iki 2026-05-31
	900
	

	
	VISO
	900
	


Pastaba: iškrovimo vietą nurodo pirkėjas 1.1 punkte.

2.5. Prieš pradėdamas malkų tiekimą, tiekėjas privalo pateikti jam priklausančio nuosavybes teise miško sertifikatą, ar įsigytų malkų iš sertifikuotų miškų dokumentus, kitus miškų sertifikavimą įrodančius dokumentus.
      III. Malkų apskaita.

3.1. Malkų pirkimo apskaita bus vykdoma Pirkėjo objekte.

3.2. Kiekviena su malkomis atvykusi transporto priemonė bus tikrinama. Pirkėjo atsakingas asmuo patikrina kiekvieną su malkomis  atvykusią transporto priemonę, vizualiai nustato ar atvežtose malkose nėra neleistinų priemaišų, taip pat matuoja ir  įvertina ar kiekis atitinka krovinio važtaraštyje nurodytą kiekį. 

2 priedas

PASIŪLYMAS

DĖL MALKŲ KURUI PIRKIMO

__________________

(Data)

____________________

(Vieta)

	Tiekėjo pavadinimas 


	

	Tiekėjo kodas
	

	Tiekėjo adresas


	

	Už pasiūlymą atsakingo asmens vardas, pavardė
	

	Telefono numeris/Fakso numeris
	

	El. pašto adresas
	


Šiuo pasiūlymu pažymime, kad sutinkame su visomis pirkimo sąlygomis, nustatytomis: 

1) skelbime, paskelbtame CVP IS; 

2) pirkimo sąlygose; 

3) kituose pirkimo dokumentuose (jų paaiškinimuose, patikslinimuose). 
Teikdami šį pasiūlymą, mes patvirtiname, kad pasiūlyme pateikta informacija yra teisinga, 

siūlomos paslaugos visiškai atitinka konkurso sąlygose nustatytus reikalavimus: 

	Pavadinimas
	Mato vnt.
	Kiekis
	Vieneto įkainis, EUR (be PVM)
	Viso kiekio kaina be PVM
(3 ir 4 stulpelių

sandauga)

	1
	2
	3
	4
	5

	III kaitrumo klasės malkinė mediena su pakrovimu, atvežimu, iškrovimu
	m3
	900
	
	

	Iš viso Eur be PVM
	

	Iš viso Eur su PVM
	


Bendra  pasiūlymo  kaina  su  PVM __________________________________________________EUR.
                                                                                                     (žodžiais)
Siūlomų prekių charakteristikos visiškai atitinka pirkimo dokumentuose ir jų prieduose nurodytus reikalavimus.

Kartu su pasiūlymu pateikiami šie dokumentai:

	Eil.Nr.
	Pateiktų dokumentų pavadinimas
	Dokumento puslapių skaičius

	
	
	

	
	
	

	
	
	

	
	
	

	
	
	

	
	
	


Pasiūlymas galioja iki 2026 m.   ___________________ d.

_______________________                          ___________________          _________________

(Tiekėjo arba įgalioto asmens 


(Parašas)                     (Vardas ir pavardė)

pareigų pavadinimas)                                           

3 priedas
MALKŲ KURUI PIRKIMO - PARDAVIMO SUTARTIS Nr.  ________  
PIRKIMO Nr.   

2026 m. __________ d.
	VšĮ Telšių regioninis profesinio mokymo centras (toliau – Pirkėjas), atstovaujamas direktorės Ritos Leščiauskienės, veikiančio (-ios) pagal įstatus, ir 



	________________________ (toliau – Tiekėjas), atstovaujamas (pareigos, vardas, pavardė), veikiančio (-ios) pagal (dokumentas, kurio pagrindu veikia asmuo),

	toliau kartu šioje prekių viešojo pirkimo–pardavimo sutartyje vadinami „Šalimis“, o kiekvienas atskirai – „Šalimi“, sudarėme šią prekių viešojo pirkimo–pardavimo sutartį, toliau vadinamą „Sutartimi“, ir susitarėme dėl toliau išvardintų sąlygų.


1. Sutarties dalykas   
1.1. Sutarties dalykas yra III kaitrumo grupių malkų kurui pirkimas ir jų pristatymas. 

1.2. Perkamų malkų kiekis – 900 m³ III kaitrumo kurui skirta mediena.
2. Tiekėjo teisės ir pareigos 
     2.1. Tiekėjas įsipareigoja:

     2.1.1.nuosekliai vykdyti Sutartį, nustatytu terminu pristatyti malkas į katilinę. Tiekėjas pasirūpina  visa būtina įranga, darbų sauga ir darbo jėga, reikalinga Sutarties vykdymui;

     2.1.2. laikytis visų Lietuvos Respublikoje galiojančių įstatymų ir kitų teisės aktų nuostatų ir užtikrinti, kad jo darbuotojai jų laikytųsi. Tiekėjas garantuoja Pirkėjui ar trečiajai šaliai nuostolių atlyginimą, jei Tiekėjas ar jo darbuotojai nesilaikytų įstatymų, teisės aktų reikalavimų ir dėl to būtų pateikti kokie nors reikalavimai ar pradėti procesiniai veiksmai.

     2.2. Tiekėjas turi teisę atsisakyti tiekti malkas, jeigu už jas laiku neatsiskaitoma.

     2.3. Tiekėjas turi kitas teises, numatytas Sutartyje ir Lietuvos Respublikos galiojančiuose teisės aktuose.

3. Pirkėjo teisės ir pareigos 
     3.1. Pirkėjas įsipareigoja: 

     3.1.1. priimti Tiekėjo sutartu laiku atvežtą malkinę medieną, jeigu ji atitinka III kaitrumo grupėms nustatytus reikalavimus;
     3.1.2. sumokėti  už atvežtas malkas ir padengti jų atvežimo išlaidas;
     3.1.3. pasirašyti malkų gavimo dokumentus;

     3.1.4. tinkamai vykdyti kitus įsipareigojimus, numatytus Sutartyje;

     3.1.5. laiku atsiskaityti su Tiekėju, o netinkamai vykdant įsipareigojimus mokėti po 0,01 proc. dydžio delspinigius už kiekvieną pradelstą atsiskaityti dieną iki visiško sutartinių įsipareigojimų įvykdymo.

     3.2. Pirkėjas turi teisę esant reikalui patikrinti atvežtų malkų kiekį ir kokybę. Nustačius, kad atvežtos malkos neatitinka dokumentuose nurodytos kaitrumo grupės reikalavimų – atsisakyti jas priimti. Nesusitarus dėl atvežtų malkų kiekio ar kokybės, tiekėjas turi teisę pasitelkti nepriklausomų matuotojų paslaugas, už kurias apmokės tiekėjas, jei paaiškės, kad buvo atvežtas mažesnis kiekis, arba pirkėjas, jei paaiškės, kad atvežta tiek kiek deklaruojama arba daugiau.
     3.3. Pirkėjas turi ir kitas šioje Sutartyje bei Lietuvos Respublikoje galiojančių teisės aktų numatytas 
teises. 
4. Sutarties kaina ir mokėjimo sąlygos

    4.1.Sutarties kaina:

    4.1.1. vieno kubinio metro III kaitrumo grupės malkų pardavimo kaina –______ EUR / m³ su PVM; 

    4.1.2. visos Sutarties kaina su PVM – __________  ( suma skaičiais );

    4.1.3. Bendra Sutarties kaina – ________ (suma žodžiais) .

     4.2. Sutarties vykdymo laikotarpiu vieno kubinio metro malkų pardavimo ir jų pakrovimo, atvežimo ir iškrovimo kainos nebus keičiamos. 
     4.4. Pirkėjas už malkas Tiekėjui sumoka per 45 (keturiasdešimt penkias) kalendorines dienas nuo PVM sąskaitos faktūros už pristatytas malkas pateikimo Pirkėjui dienos. 

     4.5. Pirkėjas už perkamas malkas Tiekėjui atsiskaito mokėjimo pavedimu į Tiekėjo nurodytą banko sąskaitą.

    4.6. Apmokėjimas laikomas įvykdytu, kai pinigai patenka į Tiekėjo nurodytą sąskaitą. 

    4.7 Tiekėjui vėluojant pristatyti prekes, Pirkėjas mažina išmokamų lėšų Tiekėjui dydį 0,01 proc. nuo sutartos sumos už kiekvieną pradelstą pristatyti prekes dieną. Šios lėšos laikomos minimalių Pirkėjo nuostolių atlyginimu ir yra neginčijamos.
5. Malkų  tiekimo terminai  ir vieta 
     5.1.  Malkos Pirkėjui pristatomos ir perduodamos Sutarties priede nurodytu kiekiu ir adresu. 

     5.2.  Tiekėjas pristatydamas malkas į priede nurodytas vietas pateikia krovinio gabenimo važtaraštį, pagal kurį Pirkėjas sutikrina pristatytų malkų kiekį ir kokybę.   
     5.3. Galutinis Sutarties įvykdymo terminas, kaip visas medienos kiekis turi būti pristatytas į katilinę yra iki 2026 m. gegužės 31 d. 

6.  Šalių atsakomybė 
     6.1. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šią Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą. 

     6.2. Delspinigių sumokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus. 

7. Nenugalimos jėgos aplinkybės (force majeure) 
     7.1. Šalis nėra laikoma atsakinga už bet kokių įsipareigojimų pagal šią Sutartį neįvykdymą ar dalinį neįvykdymą, jeigu Šalis įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti, išvengti ar pašalinti jokiomis priemonėmis. 

     7.2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ir neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta nevykdymo pagrindas. 

8. Šalių pareiškimai  ir garantijos 
       8.1. Kiekviena iš Šalių pareiškia ir garantuoja kitai Šaliai, kad: 


8.1.1. Šalis yra tinkamai įsteigta ir teisėtai veikia pagal Lietuvos Respublikos įstatymus;


8.1.2. Šalis atliko visus teisinius veiksmus, būtinus, kad Sutartis būtų tinkamai sudaryta ir galiotų, ir turi visus teisės aktais numatytus leidimus, licencijas, darbuotojus, reikalingus malkoms tiekti;


8.1.3. sudarydama Sutartį, Šalis neviršija savo kompetencijos ir nepažeidžia ją saistančių įstatymų, kitų privalomų teisės aktų, taisyklių, statutų, teismo sprendimų, įstatų, nuostatų, potvarkių, įsipareigojimų ir susitarimų.
9. Sutarties galiojimas ir pakeitimai
     9.1. Sutartis įsigalioja nuo jos pasirašymo dienos ir galioja iki tol, kol abi Šalys įvykdys savo prievoles.

     9.2. Nutraukus Sutartį ar jai pasibaigus, lieka galioti Šios Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, taip pat visos kitos šios Sutarties nuostatos, kurios išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis. 

     9.3. Sutarties sąlygos Sutarties galiojimo laikotarpiu negali būti keičiamos.  

10. Sutarties pažeidimas 
     10.1. Jei kuri nors Sutarties Šalis nevykdo arba netinkamai vykdo kokius nors savo įsipareigojimus pagal Sutartį, ji pažeidžia Sutartį. 

     10.2. Vienai Sutarties Šaliai pažeidus Sutartį, nukentėjusioji Šalis turi teisę: 

     10.2.1. reikalauti kitos Šalies vykdyti sutartinius įsipareigojimus;

     10.2.2. reikalauti atlyginti nuostolius;

     10.2.3. reikalauti sumokėti Sutartyje  nustatytus delspinigius;

     10.2.4. nutraukti sutartį; 

     10.2.5. taikyti kitus Lietuvos Respublikos teisės aktų nustatytus teisių gynimo būdus. 

11. Sutarties nutraukimas 
     11.1.Sutartis gali būti nutraukta raštišku Šalių susitarimu arba vienos iš Šalių valia. 

     11.2. Šalis, ketinanti vienašališkai nutraukti Sutartį, prieš 30 (trisdešimt) kalendorinių dienų raštu praneša kitai Šaliai apie savo ketinimus ir nustato ne trumpesnį nei 3 (trijų) dienų terminą pranešime nurodytiems trūkumams ištaisyti. Jei  kaltoji Šalis per pranešime nurodytą terminą nepašalina Sutarties pažeidimų, Sutartis laikoma nutraukta nuo termino pasibaigimo dienos.

     11.3. Nutraukiant sutartį, Pirkėjas, dalyvaujant Tiekėjui ar jo atstovams inventorizuoja pristatytas malkas ir parengia jų aprašą. Taip pat parengiama ataskaita apie Sutarties nutraukimo dieną esančią Tiekėjo skolą Pirkėjui ir Pirkėjo skolą Tiekėjui. 

12. Ginčų nagrinėjimo tarka  
     12.1. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę. 

     12.2. Bet kokie nesutarimai ar ginčai, kylantys tarp Šalių dėl šios Sutarties, sprendžiami abipusiu susitarimu. Šalims nepavykus susitarti, bet kokie ginčai, nesutarimai ar reikalavimai, kylantys iš šios sutarties ar susiję su ja, jos pažeidimu, nutraukimu ar galiojimu, neišspręsti Šalių susitarimu, sprendžiami Lietuvos Respublikos teisme pagal Užsakovo buveinės adresą.  

13. Baigiamosios nuostatos 

     13.1. Nė viena Šalis neturi teisės perleisti visų arba dalies teisių ir pareigų pagal šią sutartį jokiai trečiajai šaliai be išankstinio raštiško kitos Šalies sutikimo. 

     13.2. Ši sutartis sudaryta 2 (dviem) vienodą juridinę galią turinčiais egzemplioriais, po vieną kiekvienai Šaliai. 

     13.3. Šalys patvirtina, kad sutartį perskaitė, suprato jos turinį ir pasekmes, priėmė ją kaip atitinkančią jų tikslus ir pasirašė aukščiau nurodyta data. 

                   PIRKĖJAS



                                       TIEKĖJAS

Pavadinimas ____________________                       Pavadinimas __________________________

Įm. kodas_______________________
  
Įm. kodas_____________________________

PVM mokėtojo kodas __________________   
PVM mokėtojo kodas___________________

Adresas______________________________   
Adresas ______________________________

Telefonas, faksas:______________________   
Telefonas, faksas:______________________

Sąskaitos Nr.__________________________   
Sąskaitos Nr.__________________________

Banko rekvizitai_______________________    
Banko rekvizitai_______________________

__________________________

Sutarties priedas
Techninė specifikacija

 Vadovaujantis aplinkos apsaugos kriterijų taikymo, vykdant žaliuosius pirkimus, tvarkos aprašo, II skyriaus 4.4.4.3 papunkčiu, prekei pagaminti, paslaugai teikti ar darbams atlikti naudojama mažiau ar nenaudojama pavojingų cheminių medžiagų, neteršiama aplinka ir nekeliamas pavojus sveikatai.
I. Bendroji dalis 

1.1.  Objektas į kurį bus tiekiamos  malkos adresas : Varnių katilinė, S. Daukanto g. 6f, Varniai, Telšių r. sav.
1.2. Numatomas malkų  kiekis – 900 m³

1.3. Malkų tiekimas pagal 2.4 punkte nurodytą tiekimo grafiką. 

     II. Reikalavimai malkoms  ir jų tiekimui 

2.1 Perkamų  malkų savybės: 

	Pagrindiniai techniniai rodikliai
	Mato vnt.
	Reikšmė

	1. Malkinės medienos kaitrumas
	grupė
	III

	2. Malkinės medienos minimalus storis  
	cm
	Nuo 10 plongalyje ne daugiau 30 storgalyje,*

	3. Malkinės medienos ilgis 
	m
	3

	4. Malkinės medienos drėgnumas iki
	%
	30    

	5. Malkos turi būti
	
	Švarios, nesupuvę, neužterštos gruntu


* 5% galima storesnė

2.2. Malkų  tiekėjas pasiima, išsiveža ir savo sąnaudomis sutvarko su malkomis  atvežtas neleistinas priemaišas.

2.3. Malkos pristatomos darbo dienomis ir savaitgaliais, šiomis valandomis: Pirmadieniais-sekmadieniais nuo  8.00 iki 18.00 val. 

2.4. Malkų  tiekimo  grafikas:
	Eilės Nr.
	Malkų tiekimo data
	Malkų kiekis m³
	Pastabos

	1
	 Nuo sutarties pasirašymo dienos iki 2026-05-31
	900
	

	
	VISO
	900
	


Pastaba: iškrovimo vietą nurodo pirkėjas 1.1 punkte.

2.5. Prieš pradėdamas malkų tiekimą, tiekėjas privalo pateikti jam priklausančio nuosavybes teise miško sertifikatą, ar įsigytų malkų iš sertifikuotų miškų dokumentus, kitus miškų sertifikavimą įrodančius dokumentus.

      III. Malkų apskaita.

3.1. Malkų pirkimo apskaita bus vykdoma Pirkėjo objekte.

3.2. Kiekviena su malkomis atvykusi transporto priemonė bus tikrinama. Pirkėjo atsakingas asmuo patikrina kiekvieną su malkomis  atvykusią transporto priemonę, vizualiai nustato ar atvežtose malkose nėra neleistinų priemaišų, taip pat matuoja ir  įvertina ar kiekis atitinka krovinio važtaraštyje nurodytą kiekį.
